Consolidated B-24 Liberator

Consolidated B-24 Liberator ye un bombardero desarrollau por Consolidated Aircraft Jane's Encyclopedia of Aviation, Random House, 1993, ISBN 978-0517103169. O suyo primer vuelo estió en 1939. Tien cuatro motors Pratt & Whitney R-1830-35 Twin Wasp , una velocidat maxima de 478 km/h  y capacidat d'aventar dica 3600 kg de bombas. S'han construyiu 18188 unidaz.

En os suyos inicios, o B-24 yera un disenyo moderno con un ala Davis d'alta relación d'aspecto y amontada en o huembro altament eficient. L'ala le dio a lo Liberator una alta velocidat de crucero, largo alcanz y a capacidat de carriar una gran carga de bombas. Os primers liberadors d'a RAF estioron os primers avions en cruciar l'Oceano Atlantico como que una cuestión de rutina. En comparanza con os suyos contemporanios, o B-24 yera relativament dificil de volar y teneba un rendimiento deficient a baixa velocidat; tamién teneba un teito mas baixo y yera menos robusto que o Boeing B-17 Flying Fortress. Mientres que as tripulacions aerias tendeban a preferir o B-17, o Estato Mayor afavoriba a o B-24 y l'adquirió en grans cantidaz pa una amplia variedat de funcions. Con aproximadament 18.500 unidaz, incluidas 8.685 fabricadas por Ford Motor Company, tien récords como o bombardero, bombardero pesau, avión multimotor y avión militar estausunidense mas produciu en l'historia.

O B-24 s'utilizó amplament en a Segunda Guerra Mundial. Sirvió en todas as ramas d'as fuerzas armadas estausunidenses, asinas como en cuantas fuerzas aerias y marinas aliatas. Veyió emplego en toz os teatros d'operacions. De conchunta con o B-17, o B-24 estió o pilar d'a campanya de bombardeyo estratechico d'Estaus Unius en o teatro d'Europa Occidental. A causa d'o suyo alcanz, resultó util en operacions de bombardeyo en o Pacifico, incluiu o bombardeyo de Chapón. Os Liberators antisubmarins de largo alcanz chugoron un paper fundamental en o zarre d'a breca de l'Atlantico Meyo en a Batalla de l'Atlántico. O derivau de transporte C-87 sirvió como una contraparti de mayor alcanz y capacidat d'o Douglas C-47 Skytrain.

A la fin d'a Segunda Guerra Mundial, os abances tecnolochicos d'o Boeing B-29 Superfortress y atros tipos modernos heban superau a os bombarders que sirvioron dende o comienzo d'a guerra. O B-24 s'eliminó rapidament d'o servicio estausunidense, encara que o derivau de patrulla maritima PB4Y-2 Privateer continó en servicio con a Marina d'os EE. UU. en a Guerra de Corea.

 Referencias 

Categoría:Bombarders
B-24 Liberator
B-24 Liberator
B-24 Liberator
B-24 Liberator